บล.ธนชาต เสนอมิติใหม่ DW16 S50 รุ่น Time Decay ยาวที่สุดในตลาด
บล.ธนชาต เสนอมิติใหม่ DW16 S50 รุ่น Time Decay ยาวที่สุดในตลาด
บล.ธนชาต เสนอมิติใหม่ DW16 S50 รุ่น Time Decay ยาวที่สุดในตลาด
7 ม.ค. 2563

นายสมบูรณ์ วัฒนาอาษากิจ ผู้ช่วยกรรมการผู้จัดการ ฝ่ายพัฒนาผลิตภัณฑ์ บริษัทหลักทรัพย์ ธนชาต จำกัด (มหาชน) หรือ บล.ธนชาต เปิดเผยว่า บล.ธนชาตมีนโยบายพัฒนาผลิตภัณฑ์ที่ตอบโจทย์ผู้ลงทุนอย่างต่อเนื่องเพื่อตอกย้ำความเป็นผู้นำในตลาดซื้อขายใบสำคัญแสดงสิทธิอนุพันธ์ (Derivative Warrants-DW) หรือ DW ล่าสุด พร้อมเสนอขาย “DW16 S50” หรือ DW ที่อ้างอิง SET50 Index Futures รุ่น Time Decay ยาวที่สุดในตลาด 2 รุ่น ได้แก่ S5016C2003C  และ S5016P2003C เสนอขายวันแรก 6 ม.ค. 2563
ทั้งนี้เนื่องจาก DW16 โดย บล.ธนชาต ตระหนักถึงความต้องการของผู้ลงทุนใน DW ที่กังวลในเรื่องของ Time Decay หรือค่าเสื่อมของเวลาที่เป็นเสมือนดอกเบี้ยในการถือครอง DW โดยเฉพาะ DW S50 ที่มีการซื้อขายในตลาดจะมี Time Decay ที่สั้น โดยเฉลี่ยทุกๆ 1 วัน มูลค่าของ DW จะลดลง 1 สตางค์ DW16 จึงสร้างรูปแบบใหม่ของ DW S50 ที่มี Time Decay ยาวที่สุดในตลาด นอกเหนือจากที่ DW16 ไม่ได้คิด Time Decay ในวันหยุดนับแต่เปิดเสนอขายช่วงเดือนเม.ย. ที่ผ่านมาด้วย
สำหรับ DW16 มีการคัดสรรสเปกคุณภาพ ทั้ง DW ที่อ้างอิงหุ้นรายตัว และอ้างอิง SET50 Index Futures เพื่อตอบโจทย์สไตล์การลงทุนของนักลงทุนประเภทต่างๆ  ไม่ว่าจะเป็นกลุ่มชอบอัตราทดสูง (Effective Gearing) หรือกลุ่มชอบถือ Run trend ที่นิยม DW Time decay ต่ำ ซึ่ง DW16 ไม่คิด Time Decay ในวันหยุด อีกทั้งราคาของ DW16 ยังออกแบบให้ขยับตามหลักทรัพย์อ้างอิงช่องต่อช่องและมีความรวดเร็ว  (Sensitivity)
นอกจากนี้ บล.ธนชาตยังใช้ระบบปฏิบัติการและสร้างสภาพคล่อง (Market Maker) ด้วยระบบอัจฉริยะจากต่างประเทศ และมีเครื่องมือช่วยการลงทุน www.DW16.com ที่รวบรวมข้อมูลเปรียบเทียบ DW ทั้งตลาด, Dynamic Indicative Price table ตารางราคาแบบ Realtime และโปรแกรม Simulation ที่ผู้ลงทุนสามารถคาดการณ์การเคลื่อนไหวของราคา DW กับราคาของหลักทรัพย์อ้างอิงได้
โดยในปี 2563 นี้ DW16 มีแผนจะออก DW สเปกดีตอบโจทย์ผู้ลงทุนอย่างต่อเนื่องกว่า 100 รุ่น และ DW16 ยังมีกิจกรรมดีๆ มากมายให้กับผู้ลงทุนที่ไม่จำกัดเฉพาะลูกค้า บล.ธนชาต อาทิ LINE Open Chat: “ให้พอร์ตวิ่งไปด้วยกันกับ DW16” ซึ่งปี 2562 ได้รับการตอบรับเป็นอย่างดีจากผู้ลงทุนกว่า 3,000 ราย ที่สามารถติดตามสถานะ ข่าวสารการลงทุนได้อย่างรวดเร็ว ทันเหตุการณ์  อีกทั้งยังมีงานสัมมนาให้ความรู้ DW ที่ร่วมกับเจ้าของเพจชื่อดัง บอย DW Trader และกิจกรรมพิเศษอีกมากมายตลอดทั้งปีร่วม Join Open Chat ให้พอร์ตวิ่งไปด้วยกัน : http://bit.ly/2LfDEYO